kardosdrur/scandi-wiki huggingface dataset:
Cîteaux

Cîteaux (latin Cistércium), er en landsby i det østlige Frankrig, depatement Côte-d'Or, Arrond. Beaune (Bourgogne), 25 km syd for Dijon, har ca. 300 indbyggere og er bekendt på grund af det nærliggende Abbedi Cîteaux (Cistercium), der stiftedes 1098 af Abbed Robert, og som har givet Cistercienserordenen dens navn. I klosterkirken, der ødelagdes under Den Franske Revolution, fandtes de ældre burgundiske hertugers grave. De af klostrets bygninger, som var tilbage (18. århundrede), husede en agerbrugskoloni, for unge forbrydere. I 1898 købte munke klosteret tilbage og blev igen befolket med munke.

Kilde 

  bind 5 side 18 af professor, Dr.phil. Gudmund Hatt

Côte-d'Or
Klostre i Frankrig
Astrid Holm

Astrid Holm er navnet på flere personer:

 Astrid Holm (maler) (1876-1937) – dansk malerinde og væver (Astrid Valborg Holm)
 Astrid Holm (skuespiller) (1893-1961) – dansk balletdanserinde og skuespillerinde
Ringvassøya

Ringvassøya (nordsamisk: Ráneš) er Norges sjette største ø. Øen ligger i kommunerne Karlsøy og Tromsø i Troms og Finnmark fylke.

Navnet kommer af ordet rind for «bjergrygg», øen med fjeldryggene. Her findes Skogsfjordvatnet, Norges største sø på en ø.

Geologi 
Den sydlige del af Ringvassøya består tonalittiske til anorthosittiske og gabbroiske migmatittiske gnejs. En prøve af den tonalitiske gnejs gav en arkaeisk U–Pb zirkon alder på 2841 millioner år.

Det 10 km brede og 30 km lange Ringvassøy grønstensbælte udgør den nordlige del af Ringvassøy og består af forskellige felsiske til mafiske metavulkanske bjergarter. 
Både gnejs og grønsten er gennemskåret af utallige mafiske gange.

Eksterne kilder/henvisninger 

Håvard Dahl Brattrein: Bygdebok for Karlsøy og Helgøy

Karlsøy
Tromsø
Øer i Troms og Finnmark
Mathias Christensen

Mathias Christensen (født 17. februar 1992 i Aarhus) er en dansk ishockeyspiller, der i perioden 2010-16 spillede for AaB Ishockey og Aalborg Pirates i Metal Ligaen. Siden 2016 har han spillet som anfører for Jutland Vikings i 1. division.

Christensen har som ungdomsspiller spillet i Aarhus Crocodiles. Her vandt han bl.a. titlen "Jyllands- og Fyns bedste U15-spiller". Han spillede et år på Esbjerg IK's U17-hold, inden han fik kontrakt med AaB Ishockey og senere Aalborg Pirates. Han har været inde omkring ungdomslandshold.

Referencer

Eksterne henvisninger 
 

Ishockeyspillere fra Danmark
Personer fra Aarhus
Ishockeyspillere fra Aalborg Pirates
Byggeriets Arbejdsgivere

Byggeriets Arbejdsgivere (BYG) var en dansk arbejdsgiverforening for murer-, tømrer-, snedker- og malervirksomheder.

Foreningen blev dannet i 1991 ved en fusion af en række byggefaglige mesterforeninger, der historisk havde stået uden for Dansk Arbejdsgiverforening. I 2003 fusionerede Byggeriets Arbejdsgivere med Danske Entreprenører til Dansk Byggeri.

Kilde 
 Byggeriets Arbejdsgivere på Den Store Danske

Etableret i 1991
Ophørt i 2003
Arbejdsgiverforeninger fra Danmark
Miller-Urey-eksperimentet

Miller–Urey-eksperimentet er et forsøg udført i 1953 af Stanley Miller hos professor Harold Urey på University of Chicago for at undersøge hvilke betingelser, der kan føre til dannelse af biokemiske molekyler som en forudsætning for livets opståen. 

Med dette forsøg simulerede Miller betingelser, der svarede til forhold på den tidlige Jord og analyserede syntesen af komplekse molekyler. Forsøget viste, at der under elektriske udladninger i en blanding af de simple uorganiske forbindelser vand, metan (organisk), ammoniak og hydrogen kunne ske kemiske reaktioner, der førte til syntese af organiske molekyler. Miller og Urey kunne påvise syntesen af aminosyrer inklusive glycin og andre simple organiske forbindelser som formaldehyd og hydrogencyanid.

Med fintfølende analyser har forskere i 2007 vist at de originale prøver fra 1953 indeholder mindst 25 aminosyrer, og forsøget beskrives derfor som et meget succesfuldt forsøg på at bevise at organiske molekyler kan opstå ud fra en blanding af simple uorganiske molekyler.

Nyere eksperimenter 

Senere eksperimenter med en atmosfære også indeholdende gasser som kunne stamme fra vulkanudbrud, kuldioxyd, nitrogen, hydrogensulfid og svovldioxyd, har produceret yderligere organiske molekyler.

Andre modelforsøg har sandsynliggjort at komet-nedslag på overfladen af et isdækket himmellegeme som Saturns måne Enceladus eller Jupiters måne Europa kan medføre dannelse af komplekse organiske molekyler ud fra simple molekyler som vand og kuldioxyd. I den chockbølge, der følger et stort nedslag, er der betingelser, der kan være et perfekt miljø for dannelse af aminosyrer. Forskerne foreslår at denne proces kan medvirke til at forklare, hvordan livet startede på Jorden for mellem 4,5 og 3,8 milliarder år siden. Reaktioner under ekstreme betingelser har vist dannelse af de fire nukleobaser adenin, guanin, cytosin og uracil.

Se også 

 Astrobiologi
 Det Store Bombardement
 Evolution
 Hydrotermisk væld
 Liv

Eksterne links 

 STANLEY MILLER’S 70TH BIRTHDAY
 From Primordial Soup to the Prebiotic Beach. Interview med Stanley Miller
 Origin of life on Earth
 Forskere genskaber livets mulige beyndelse. Videnskab.dk
 NASA Ames Reproduces the Building Blocks of Life in Laboratory. NASA 
 Organic molecules found circling nearby star. Science
 The enduring mystery of life's origin. Space
 Scientists may have worked out how life evolved from building blocks on Earth. Science Alert 2015
 UV-stråler kan have dannet livets byggesten. Videnskab.dk
 Origins of Life: How Life Began - Documentary with Neil Degrasse Tyson
 Asteroid 'time capsules' may help explain how life started on Earth. Science News 2018

Organisk kemi
Evolution
Christian Ludvig Stemann (stiftamtmand)

Christian Ludvig Stemann (24. juli 1791 i København – 23. juni 1857 på Store Restrup) var en dansk embedsmand, søn af gehejmestatsminister Poul Christian Stemann og far til Johan Andreas Stemann.

Stemann blev 1808 privat dimitteret til universitetet, 1812 juridisk kandidat, samme år auskultant i Rentekammeret, 1818 konstitueret som og 1820 udnævnt til amtmand over Randers Amt, hvorfra han 1827 forflyttedes til den tilsvarende stilling i Sorø Amt. 1847 beskikkedes han til stiftamtmand over Aalborg Stift og amtmand i Aalborg Amt, men allerede 1856 søgte og fik han på grund af svagelighed sin afsked og døde 1857 på sin ejendom Store Restrup. 1812 var han bleven kammerjunker, 1828 kammerherre og 1842 kommandør af Dannebrog.

Kilder 
  Biografi af Georg Kringelbach

Stiftamtmænd over Aalborg Stift
Kammerherrer fra Danmark
Kommandører af 1. grad af Dannebrog
Danskere i 1800-tallet
Personer fra København
Christian Ludvig 02
Personer i Dansk Biografisk Leksikon
Artikler fra 1. udgave af Dansk biografisk leksikon
Amtmænd fra Danmark
Godsejere fra Danmark
Jurister fra Danmark
Ernst Stemann

Christian Ludvig (Ludewig) Ernst Stemann (født 14. marts 1802 i Husum, død 14. marts 1876 på Frederiksberg) var en dansk retslærd og genealog, far til Gustav Stemann.

Stemann blev cand. jur. 1822, underretsadvokat i Husum, Dr. jur. i Kiel ved afhandlingen De veteris dotis actionum, rei uxoriæ atque ex stipulata, differentiis (1826), privatdocent sammesteds, 1827 på ny advokat i Husum, 1836 konstitueret landfoged på Pellworm, 1837 herredsfoged og kirkeskriver i Hviding og Nørre Rangstrup Herreder, 1844 landfoged og præses i Stad- og Landretten på Ærø, 1849 kommitteret i, 1850 fungerende chef for 1. slesvigske departement, 1852 direktør for den slesvigske overjustitskommission, samme år til 1864 præsident for appellationsretten for Slesvig, 1864 i nogen tid kongevalgt medlem af rigsrådets landsting.

Stemann var en retsindig og loyal embedsmand, højagtet både af danske og tyske. Bortset fra nogle excursioner på romerrettens område var det navnlig den slesvigske ret, som fængslede hans interesse, og som han gjorde til genstand for sin grundige og samvittighedsfulde forsken. 1855 udgav han Schleswigs Recht und Gerichtsverfassung im siebenzehnten Jahrhundert, der efterfulgtes, foruden af forskellige afhandlinger, aktstykker og lignende, af Das Güterrecht der Ehegatten im Gebiete des Jütschen Lovs (1857) og Geschichte des öffentlichen und Privat-Rechts des Herzogthums Schleswig (I—III 1866—67), arbejder af stor vigtighed for studiet af den slesvigske retshistorie.

Som afløser af J.L.A. Kolderup-Rosenvinges retshistorie skrev Stemann Den danske Retshistorie indtil Christian V’s Lov (1871), et værk, der har hævdet sin plads, indtil det fik efterfølgere i Matzens og  Jørgensens fremstillinger; i en anmeldelse i "Ugeskrift for Retsvæsen" 1869 havde Stemann hilst den opdukkende stjerne Henning Matzen velkommen som retshistorisk forfatter. Efter Stemmans død udgav hans søn C.V. Stemann Urkundliche Beiträge zur Geschichte der Herzogthümer Schleswig und Holstein (1879).

Stemann var samtidig en kyndig genealog. I flere tidsskrifter offentliggjorde han udførlige monografier over forskellige adelsslægter, efter sagkyndiges udsagn de betydeligste bidrag til den slesvigske og holstenske adels slægtshistorie, der didtil var fremkomne.

Stemann blev Ridder af Dannebrogordenen 1852, Kommandør 1853, fik Storkorset 1854 og blev Dannebrogsmand 1867. Han blev kammerherre 1850 og gehejmekonferensråd 1876. Han er begravet på Frederiksberg Ældre Kirkegård.

Kilder 
  Opslag af Frantz Dahl

Eksterne henvisninger 
  Biografi af Poul Johannes Jørgensen

Jurister fra Tyskland
Retshistorikere fra Danmark
Genealoger fra Danmark
Medlemmer af Rigsrådet (1855-1866)
Herredsfogeder fra Slesvig
Faglitterære forfattere fra Danmark
Dansksprogede forfattere fra Danmark
Tysksprogede forfattere
Kammerherrer fra Danmark
Gehejmekonferensråder fra Danmark
Storkors af Dannebrog
Danskere i 1800-tallet
Personer fra Husum (Slesvig)
Ernst
Personer i Dansk Biografisk Leksikon
Salmonsens
Gustav Stemann

Carl Gustav Wilhelm Heinrich Stemann (født 15. september 1845 i Ærøskøbing, død 27. december 1929 i Haderslev) var en dansk embedsmand og historiker, gift med Helga Stemann og far til Ingeborg, Johan Daniel og Paul Christian von Stemann.

Han var søn af Ernst Stemann. Stemann blev student fra Metropolitanskolen 1865, cand. jur. 1872 og efter ansættelse i Indenrigsministeriet borgmester i Randers 1885. Han blev stiftamtmand i Ribe 1899, fra hvilken stilling han afgik 1921. Foruden at være en meget dygtig og repræsentativ embedsmand var Stemann stifter af det første historiske amtssamfund (Ribe Amt) og har fundet lejlighed til at gøre et historisk-videnskabeligt arbejde ved at skrive afhandlinger om Randers’ og Ribes historie og navnlig ved sammen med dr. phil. Johannes Lindbæk at udgive værket: De danske Helligaandsklostre (1906).

Kilder

Eksterne henvisninger 
 

Stiftamtmænd over Ribe Stift
Borgmestre i Randers
Historikere fra Danmark
Danskere i 1800-tallet
Danskere i 1900-tallet
Gustav
Salmonsens
Amtmænd fra Danmark
Jurister fra Danmark
Ikke-folkevalgte borgmestre fra Danmark (før 1919)
Personer i Dansk Biografisk Leksikon
Personer i Kraks Blå Bog (afdøde)
Personer fra Ærøskøbing
Faglitterære forfattere fra Danmark
Kammerherrer fra Danmark
Foreningsformænd fra Danmark
Kommandører af 1. grad af Dannebrog
Studenter fra Metropolitanskolen
Elevador do Lavra

’’’Elevador do Lavra’’’ eller ’’’Ascensor do Lavra’’’ (Lavra Kabelbanen) er en kabelbane i Lissabon i Portugal. Kabelbanen ligger på den stejle fodgængergade Calçada do Lavra, der forbinder gaden Câmara Pestana (for oven) med pladsen Largo da Anunciada (for neden). Elevador do Lavra åbnede i 1884 og er den ældste af de tre kabelbaner i Lissabon, de to øvrige er Elevador da Bica og Elevador da Glória. 

Banen er ejet af selskabet ’’Carris de Ferro de Lisboa’’, der også driver byens øvrige offentlige trafik. Banen blev den 19. februar 2002 klassificeret som ’National Monument’.

Historie 
Kabelbanen blev bygget af den portugisiske ingeniør Raoul Mesnier du Ponsard og blev taget i brug den 19. april 1884.

I perioden 8. juli til 12. august 2011 var banen lukket pga vedligeholdelse. Der var imidlertid ikke reservedele at få til de gamle vogne, så der måtte fremstilles nye dele til erstatning for de gamle og slidte, inden banen atter kunne åbne.

Vognene 
De to vogne er identiske og nummereret ’’1’’ og ’’2 ’’. De er bygget med styre/bremsehåndtag i hver ende og passagerkabinen i midten. Passagererne sidder på bænke med ryggen til vinduerne, alle i samme horisontale niveau, idet der er en høj ende (den der vender nedad) mens den anden er tættere på jorden. Der er ind- og udstigning i den ende af vognen, der er øverst.

Skinnelegemet 
Gaden Calçada do Lavra er 188 m lang, og skinnerne er lagt i hele gadens længde og med en sporvidde på 90 cm. Der er to spor, som ligger parallelt på en del af strækningen, og med overlap resten af vejen. I midten af hvert spor ligger trækkablet i en kanal i jorden, i modsætning til det mest almindelige ved kabelbaner, nemlig at kablet ligger synligt oven over jorden. Langs med skinnerne er anbragt et fortov (trappetrin) for de, der foretrækker at gå. Der er en gennemsnitlig stigning på 22,9%.
Banen har siden 1915 været drevet elektrisk.

Billedgalleri

Referencer

Henvisninger

Links 
 Hjemmeside for carris (på engelsk) 

Transport i Portugal
Bygninger, konstruktioner og anlæg i Portugal
Kabelbaner
Lissabon
Todi

Todi er en by og kommune i provinsen Perugia i Umbrien i det centrale Italien. Den er lokaliseret på en høj, hvorfra der blandt andet er udsigt over den østlige bred af floden Tiberen. 

I 1990'erne valgte Richard S. Levine, professor i arkitektur ved University of Kentucky, Todi som model for en bæredygtig by på grund af dens størrelse og dens evne til at genopfinde sig selv over tid. Siden har den italienske presse omtalt Todi som verdens bedste by at leve i.

Historie 
I følge en legende, som skulle være nedskrevet omkring 1330 f.kr., blev Todi grundlagt af Hercules, som skulle have dræbt Cacus på stedet. Han gav byen navnet Eclis.
Historisk blev Todi grundlagt af et gammelt umbrisk folk i det 8. - 7. århundrede f.Kr. Tutere, som byen dengang hed, betyder " grænse" , hvilket hentyder til beliggenheden på grænsen til de etruskiske områder. I 217 f.kr. blev området i følge Silius Italicus erobret af romerne. Byen havde da en dobbelt bymur, som var medvirkende årsag til at Hannibal blev stoppet, trods sin sejr ved Trasimo. I mange latinske tekster blev byen dengang kaldt Tuder. 

Byer i Umbria
Irish Lawn Tennis Championships 1880

Irish Lawn Tennis Championships 1880 var den anden udgave af det irske tennismesterskab. Turneringen blev spillet på Fitzwilliam Square i Dublin, Storbritannien i perioden 24. - 28. maj 1880. Der blev spillet fem rækker, herresingle, damesingle, herredouble og mixed double, samt for første gang også damedouble.

Resultater

Herresingle 

Turneringen havde deltagelse af 20 spillere, og kampene blev spillet bedst af fem sæt. Den forsvarende mester, Vere St. Leger Goold, var direkte kvalificeret til udfordringsrunden, mens de øvrige 19 spillere spillede i all comers-turneringen om retten til at møde mesteren i udfordringsrunden.

Turneringen blev vundet af William Renshaw, som i udfordringsrunden besejrede Vere St. Leger Goold med 6-1, 6-4, 6-3.

Udfordringsrunden

All comers-turneringen

Damesingle 

Turneringen blev vundet af D. Meldon, som i finalen besejrede Connie Butler med 6-1, 6-1.

Herredouble 

Turneringen blev vundet af Herbert Lawford og A.J. Mulholland.

Damedouble 

Turneringen blev vundet af Connie Butler og May Langrishe, som i finalen vandt over Miss Anderson og Miss Costello på walkover.

Mixed double 

Turneringen blev vundet af Spencer Maul og Miss Costello, som i finalen besejrede Robert Hassard og D. Meldon med 6-4, 7-5.

Kilder / eksterne henvisninger 
 Tennis Archives - Irish Championships 1880  
 TennisForum.com - 1880 

1880
Tennis i 1880
Candace Bushnell

Candace Bushnell (født 1. december 1958 i Glastonbury, Connecticut) er en amerikansk forfatter.

Bibliografi 
 Sex and the City (1997)
 4 Blondes (2001)
 Trading Up (2003)
 Lipstick Jungle (2005)
 One Fifth Avenue (2008)
 The Carrie Diaries (2010)
 Summer and the City (2011)

Eksterne henvisninger 

 Officiel hjemmeside 
 
 

Novelleforfattere fra USA
Personer fra Connecticut
Teknologiforståelse

Teknologiforståelse (en. technological literacy) er et teoretisk begreb, der fokuserer på teknologis indflydelse på sociale og kulturelle forhold på arbejdspladser.  Begrebet teknologiforståelse er inspireret af uddannelsesvidenskabeligt, teknologifilosofisk og antropologisk arbejde, hvor teknologiens indflydelse på kultur og sociale relationer er i fokus. Teknologiforståelse er derfor ikke en kompetence, der kan læres, men skal forstås som en livslang læreproces. 

Begrebet tager afsæt i det engelske technological literacy, hvis hovedfokus er på STEM-fag (Science, Technology, Engineering and Mathematics). Her er formålet er at formulere curriculumbestemte standarder for technological literacy.

Kilder 

Begreber
Forståelse
Bogblok

Ved fremstilling af bøger er bogblokken de sammenhæftede ark, der er foldet eller falset så mange gange, at arkene fra trykkeriet får det ønskede format. Bogblokken får ofte et bogbind. Hvis permerne på en stifthæftet bog rager lidt ud over bogblokken, er den med formering. Den tjener til beskyttelse af bladene mod stød og slag. På en bog uden formering er permerne afskåret tæt på.

Der sælges bøger i materie (en. 'in sheets' ) især til håndbogbindere. Her er arkene endnu ikke sammenhæftet til en bogblok.

Galleri

Noter

Eksterne henvisninger
 Illustration  af en 'dummybog' hos Postpress.dk
 Planche af en bog fra Informationsordbogen.dk
 Indbindingstyper . Bogblokken kan indbindes på mange måder. Eksempler fra Trykpartner.dk

Bøger
Visborg Station

Visborg Station i Visborg var en jernbanestation på Aalborg-Hadsund Jernbane (1900-69). Gods og post skulle ekspederes i Hadsund. Stationen er tegnet af arkitekt: P. Poulsen, der ligeledes var arkitekten bag andre stationer langs banen. Stationsbygningen er bevaret og moderniseret på Signalvej 8 og indrettet til bolig.

Stationen havde hovedspor og sidespor. Stationen bestod af tre bygninger.

Banen fik ikke den store betydning for byen og der blev kun bygget få huse nær stationen.

Eksterne kilder/henvisninger 

 Nordjyllands Jernbaner: Hadsundbanen 
 EVP Stationer på Aalborg-Hadsund Jernbane

Bygninger, konstruktioner og anlæg i Mariagerfjord Kommune
Nedlagte jernbanestationer i Danmark
Etableret i 1900
Ophørt i 1969
San Feliciano

San Feliciano er en mindre by i kommunen Magione i provincen Perugia i Umbrien, Italien.

Geografi 
San Feliciano ligger 18 km vest for provinshovedstaden Perugia og ligger ved den østlige bred af Trasimenosøen. 
Byen ligger 279 m.o.h. og har et indbyggertal (2001) på 581 personer.

Historie 
Byen har sit navn fra St. Felician af Foligno, der var biskop i Foligno i 2. århundrede. De første bosættelser i området dateres til 8. århundrede f.Kr. Fra 5. til 3. århundrede f.Kr. blev området beboet af etruskiske stammer hvorefter romerne tog over. I middelalderen kendtes byen som Villa de Sancti Filiciani Lacu og hørte under Perugia. Der blev opbygget bymur 1407.

Seværdigheder 
 Parrocchia San Feliciano, kirke, opført i 1905 i nygotisk stil.
 Museo della Pesca, Fiskerimuseum, indviet 1974.

Transport 
Der går turbåde til den lille ø Polvese fra molen i San Feliciano.

Henvisninger

Referencer 

Byer i Umbria
Vita Ansgari

Vita Ansgari er biografien om Ansgar, skrevet i omkring 875 af Rimbert, Ansgars efterfølger som ærkebiskop i Hamburg-Bremen. Biografien er en vigtig kilde ikke blot til viden om Ansgars missionsarbejde i Skandinavien, men også som en førstehåndsbeskrivelse af forholdene i vikingetiden, og specielt skildringerne af Birka.

Eksterne henvisninger 
 Vita Anskarii, engelsk oversættelse på Medieval sourcebook 
 "Ansgars Levned" (Heimskringla)
 Ansgars Levnetsbeskrivelse af Erkebiskop Rimbert, oversat paa Dansk af P.A. Fenger; Kjøbenhavn 1863

Kirkehistorie
Vikingetid
Sorring-tårnet

Sorring-tårnet er et 66 m højt radiokædetårn, beliggende ved Sorring i Silkeborg Kommune. Tårnet er opført i 1962 ved højdepunktet Sorring Loddenhøj og befinder sig i en terrænkote på 142,5 m.o.h. Medtager man gittermasten på tårnets top er højden på bygningsværket 87 m og i alt ca. 229 m.o.h. Det grønne tårn er bygget af jernbeton ved firmaet Wright, Thomsen & Kier og har en diameter på 7 m. Det blev i sin tid opført på ca. 14 dage og er udstyret med et indre stillads med forskellige balkoner bundet sammen af trapper.

Sorring-tårnet har som radiokædetårn primært været forbundet med lignende tårne ved Herning og Vejle, indtil man d. 31. oktober 2009 erstattede de gamle VHF- og UHF-signaler med de digitale MUX-kanaler. Radiokædetårnet bruges i dag primært som sendemast for mobiltelefoni og alm. telefoni samt datatrafik. Også Rigspolitiet gør brug af tårnet til radiokommunikation.

Kilder 
 Danskradio.dk om radiokædetårne

Litteratur 
 Tele Danmark A/S, Radiocenter Vest, udgave 1 - 29.10.1999
 Datablade for RK-stationer, Låddenhøj antennedata, blad 5 - 17.7.1985

Sendestationer i Danmark
Tårne i Danmark
Bygninger, konstruktioner og anlæg i Silkeborg Kommune
Louis Ernst (officer)

Louis Jacob Marius Ernst (15. august 1863 i København – 15. marts 1947) var en dansk officer, bror til C.F.S. Ernst.

Han var søn af generalløjtnant Jacob Ernst og hustru, blev 1883 premierløjtnant ved artilleriet, 1892 kaptajn, 1909 oberstløjtnant, 1913 stabschef for generalinspektøren for artilleriet og 1917 oberst. Ernst blev 1923 chef for Artilleriskydeskolen og 1925 generalmajor og generalinspektør for artilleriet. Han afgik fra Hæren 1930.

I perioden 1889-1908 underviste han på Hærens Officerskole i fysik og elektroteknik og skrev flere lærebøger til brug i faget. Han var medlem af Elektricitetskommissionen 1907-31, var 1926-30 præsident for den tyrkisk-syriske grænsekommission.

Ernst blev Ridder af Dannebrogordenen 1900, Dannebrogsmand 1908, Kommandør af 2. grad 1920 og af 1. grad 1927.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Kommandører af 1. grad af Dannebrog
Artilleriofficerer fra Danmark
Danskere i 1800-tallet
Danskere i 1900-tallet
Personer fra København
Generalmajorer fra Danmark
Zhu Xi

Zhu Xi (kinesisk: 朱熹, pinyin: Zhū Xī, W.-G.: Chu Hsi, født 18. oktober 1130 i Youxi i Fujian i Kina, død 23. april 1200) var Kinas fremmeste neokonfucianske filosof. Han underviste ved det fremstående Den hvide hjorts grottes akademi og var Song-kejserens lærer og rådgiver.

Zhu Xis forfædre kom fra Wuyuan i den nuværende provins Jiangxi. Han efterlod sig over 70 værker. Desuden grundlagde han mere end 50 private højere læreanstalter i Wuyibjergene og uddannede personligt mere end tusinde elever, blandt andet ved det fremtrædende Yuelu-akademi i Changsha i Hunan. Flere af disse blev betydningsfulde teoretikere.

Blandt Zhu Xis værker er bogen Familien Zhus familienormer, et hovedværk for reguleringen af familieforhold. Kort før han døde reviderede han sine anmærkninger til bogen Den store lærdom (大學, dàxué), der blev benyttet ved den kinesiske embedsmandsuddannelse frem til 1905. Han tilskrives også ansvaret for at have fastsat "konfucianismens kanon" af tekster, kendt som konfucianismens fire bøger.

Zhu Xi beskrives ofte som en radikal ateistisk filosof. Den beskrivelse er dog kun præcis, såfremt det antages, at der kan findes en ateisme med transcenderende træk.

Han var desuden en fremragende kalligraf.

Litteratur 
 J. Percy Bruce: Chu Hsi and His Masters, Probsthain & Co., London, 1922.
 Michael J. Buckley, S.J.: At the Origins of Modern Atheism, Yale, 1990, 
 Daniel K. Gardener: Learning To Be a Sage, University of California Press, Berkeley, 1990.
 Bruce E. Carpenter: «Chu Hsi and the Art of Reading», i Tezukayama University Review (Tezukayama daigaku ronshū), Nara, Japan, no. 15, 1977, s. 13-18.
 Wing-tsit Chan: Chu Hsi: Life and Thought, 1987
 Wing-tsit Chan: Chu Hsi: New Studies, 1989
 Hoyt Cleveland Tillman: Utilitarian Confucianism: Ch‘en Liang's Challenge to Chu Hsi, 1982
 Wm. Theodore de Bary: Neo-Confucian Orthodoxy and the Learning of the Mind-and-Heart, 1981
 Donald J. Munro: Images of Human Nature: A Sung Portrait, 1988

Eksterne henvisninger/kilder 
 Biografi på Stanford University's filosofi-encyklopædi

Song-dynastiet
Filosoffer fra Kina
Embedsmænd
Digtere fra Kina